
ᐃᒪᕐᒧᑦ ᐊᒃᑐᐃᓂᕐᓄᑦ ᖃᐅᔨᓴᖅᐸᓪᓕᐊᖏᓐᓇᕐᓂᕐᒧᑦ ᐱᓕᕆᐊᑦ (AEMP) ᓄᓘᔮᖕᓄᑦ ᐱᓕᕆᐊᒧᑦ ᖃᐅᔨᓴᖅᐸᓪᓕᐊᖏᓐᓇᕐᓂᕐᒧᑦ ᐱᓕᕆᐊᒃᓴᖅ ᐋᖅᑭᒃᓯᒪᔪᖅ ᐃᒪᐃᖁᓪᓗᒋᑦ: 
[bookmark: _GoBack]
ᖃᐅᔨᓗᑎᒃ ᕿᓚᒻᒥᐅᔪᒃᑯᑦ ᐊᒻᒪ ᐊᑯᓂᐅᔪᒃᑯᑦ ᐊᒃᑐᐃᓂᖏᓐᓂᒃ ᐱᓕᕆᐊᒥ ᐱᓕᕆᓂᕐᓂ ᖃᓂᒋᔭᖏᓐᓂ ᐃᒪᐅᑉ ᐊᕙᑎᖓᓂ; ᕿᒥᕐᕈᓗᑎᒃ ᑕᒻᒪᖅᓯᒪᙱᒃᑲᓗᐊᕐᒪᖔᑕ ᐊᒃᑐᐃᓂᕐᒧᑦ ᓇᓚᐅᑦᑖᖅᑕᐅᓯᒪᔪᓂᒃ; ᕿᒥᕐᕈᓗᑎᒃ ᐊᑑᑎᖃᕐᒪᖔᑕ ᐸᕐᓇᒃᑕᐅᓯᒪᔪᑦ ᐸᓚᐅᒪᑎᑦᑎᓇᓲᑏᑦ; ᐊᒻᒪᓗ, ᓇᓗᓇᐃᔭᕐᓗᒋᑦ ᐸᓚᐅᒪᑎᑦᑎᓇᓲᑎᒃᑲᓐᓃᑦ ᓴᖑᑎᑕᐅᖁᓪᓗᖏᑦ ᐅᕝᕙᓘᓐᓃᑦ ᒥᒃᖠᒋᐊᖁᓪᓗᒋᑦ ᓂᕆᐅᓇᙱᑦᑐᑦ ᐊᕙᑎᒧᑦ ᐊᒃᑐᐃᓃᑦ. 

ᐃᒪᕐᒧᑦ ᐊᒃᑐᐃᓂᕐᓄᑦ ᖃᐅᔨᓴᖅᐸᓪᓕᐊᖏᓐᓇᕐᓂᕐᒧᑦ ᐱᓕᕆᐊᑦ (AEMP) ᑐᕌᒐᖃᖅᑐᑦ ᐱᓪᓗᐊᑕᕐᓂᒃ ᐊᒃᑐᐃᓂᐅᑐᐃᓐᓇᕆᐊᓕᖕᓂᒃ ᐃᒪᑦᑎᐊᕙᐃᑦ ᐊᕙᑎᖏᓐᓄᑦ ᐊᒻᒪ ᐱᒻᒪᕆᐅᒋᔭᐅᔪᑦ ᐆᒪᔪᖃᖅᑐᑦ ᓇᔪᒐᕐᒥᓂᒃ ᐃᓗᓕᖏᑦ (VECs), ᓇᓗᓇᐃᖅᑕᐅᓯᒪᔪᑦ ᑕᐃᑲᓂ ᑭᖑᓪᓕᖅᐹᒥᒃ ᐊᕙᑎᒧᑦ ᐊᒃᑐᐃᓂᐅᓂᐊᖅᑐᑦ ᐅᓂᒃᑳᑦ (FEIS) ᐊᒻᒪ ᐅᐃᒍᑦ ᑮᓇᐅᔾᔭᒃᓴᓵᓕᓇᓱᖕᓂᕐᒧᑦ (ERP). ᐃᒪᑦᑎᐊᕙᖕᒥ ᐱᒻᒪᕆᐅᒋᔭᐅᔪᑦ ᐆᒪᔪᖃᖅᑐᑦ ᓇᔪᒐᕐᒥᓂᒃ ᐃᓗᓕᖏᑦ (VECs) ᐱᖃᓯᐅᔾᔨᔪᑦ ᐃᒪᖅᑯᖅᑐᓂᖓᓂᒃ, ᐃᓱᕐᓂᖓᑕ ᖃᓄᐃᑦᑑᓂᖏᓐᓂᒃ, ᐃᒪᑦᑎᐊᕙᖕᒥ ᐆᒪᔪᕋᓛᑦ ᐊᒻᒪ ᐃᖃᓗᐃᑦ ᓇᔪᒐᖏᑦ. 

ᐅᑯᐊ ᐃᓗᓕᖏᓐᓂ ᖃᐅᔨᓴᕈᑏᑦ ᐃᓗᓕᕆᔭᐅᔪᑦ ᐱᓕᕆᐊᒥ ᐃᒪᕐᒧᑦ ᐊᒃᑐᐃᓂᕐᓄᑦ ᖃᐅᔨᓴᖅᐸᓪᓕᐊᖏᓐᓇᕐᓂᕐᒧᑦ ᐱᓕᕆᐊᑦ (AEMP).
· ᑯᕕᓯᕝᕕᐅᓪᓗᐊᑕᖅᐸᒃᑐᓂ ᐊᒃᑐᐃᓂᕐᓂᒃ ᖃᐅᔨᓴᖅᐸᓪᓕᐊᖏᓐᓇᕐᓂᕐᒧᑦ ᐸᕐᓇᐅᑏᑦ (CREMP), ᐊᑐᐃᓐᓇᐅᑎᑦᑎᔪᑦ ᑐᙵᕕᐅᔪᒥᒃ ᖃᐅᔨᓴᕐᓂᕐᒧᑦ ᖃᓄᑐᐃᓐᓇᖅ ᐅᔭᕋᖕᓂᐊᕐᓂᕐᒧᑦ-ᐊᒃᑐᐊᔪᓂᒃ ᐊᒃᑐᐃᓂᕐᓂᒃ ᐃᒪᐅᑉ ᖃᓄᐃᑦᑑᓂᖓᓄᑦ, ᐃᓱᕐᓂᐅᑉ ᖃᓄᐃᑦᑑᓂᖓᓄᑦ ᐊᒻᒪᓗ/ᐅᕝᕙᓘᓐᓃᑦ ᐆᒪᓂᖃᖅᑐᓂ (ᐱᖃᓯᐅᑎᓪᓗᒋᑦ ᑯᒪᕋᓛᑦ, ᐃᖅᑲᖓᓂ ᕿᒥᕐᓗᖃᙱᑦᑐᑦ ᐊᒻᒪᓗ/ᐅᕝᕙᓘᓐᓃᑦ ᐃᖃᓗᐃᑦ) ᐃᒫᓂ ᐊᕙᑎᖏᓐᓂ ᖃᓂᒋᔮᓂ ᐅᔭᕋᖕᓂᐊᕐᕕᐅᑉ. 
· ᑕᓯᕐᒥ ᐃᓱᕐᓂᕐᓂᒃ ᖃᐅᔨᓴᖅᐸᓪᓕᐊᖏᓐᓇᕐᓂᕐᒧᑦ ᐱᓕᕆᐊᑦ ᖃᐅᔨᓴᓲᑦ ᐱᒋᐊᕈᑕᐅᔪᓂᒃ ᖃᐅᔨᓴᕈᑎᓂᒃ ᐊᒻᒪ ᐱᓕᕆᐊᒧᑦ−ᐊᒃᑐᖅᑕᐅᓯᒪᔪᑦ ᑕᓰᑦ ᐃᓱᕐᓂᖏᑦ ᓱᒃᑲᓕᓂᖏᑦ ᑕᐃᑲᓂ ᓄᓘᔮᑉ ᑕᓯᑯᓗᐊᓂ. 
· ᐃᒪᓕᕆᓂᕐᒧᑦ ᖃᐅᔨᓴᖅᐸᓪᓕᐊᖏᓐᓇᕐᓂᕐᒧᑦ ᐱᓕᕆᐊᑦ ᕿᒥᕐᕈᖃᑦᑕᖅᑐᑦ ᑰᒃᑐᓂᒃ ᐊᒥᓱᒐᓚᖕᓂ ᑰᒐᓛᖕᓂ ᑰᖕᓂᓗ ᖃᓂᒋᔭᖏᓐᓂ ᐱᓕᕆᐊᑉ ᐊᒻᒪ ᐃᑲᔪᖅᑐᐃᕙᒃᑐᑦ ᐃᒪᕐᒧᑦ ᐊᒃᑐᐃᓂᕐᓄᑦ ᖃᐅᔨᓴᖅᐸᓪᓕᐊᖏᓐᓇᕐᓂᕐᒧᑦ ᐱᓕᕆᐊᓂ (AEMP).
· ᐊᕙᑎᒥᒃ ᐊᒃᑐᐃᓂᕐᓂᒃ ᖃᐅᔨᓴᖅᐸᓪᓕᐊᖏᓐᓇᕐᓂᕐᒧᑦ (EEM) ᐱᓕᕆᐊᑦ, ᐱᑕᖃᕆᐊᖃᖅᑎᑕᐅᔪᑦ  ᓴᕕᕋᔭᖕᓄᑦ ᐊᒻᒪᓗ ᐅᔭᖅᑲᓂᒃ ᑎᓯᔪᓂᒃ ᐅᔭᕋᖕᓂᐊᕐᓂᕐᒧᑦ ᓴᓗᒻᒪᖅᓴᖅᓯᒪᔪᑦ ᐃᒦᑦ ᒪᓕᒐᖏᑦ (MDMER), ᐱᖃᓯᐅᔾᔨᔪᑦ ᑕᒪᐃᓐᓂᒃ ᐃᒪᐅᑉ ᖃᓄᐃᑦᑑᓂᖏᓐᓂᒃ, ᐃᖅᑲᕐᒥᐅᑕᓂᒃ ᐃᖃᓗᖕᓂᓪᓗ ᖃᐅᔨᓴᖅᐸᓪᓕᐊᖏᓐᓇᕐᓂᕐᒧᑦ ᖃᐅᔨᓴᕐᓂᕐᒥᒃ ᑯᕕᓯᕝᕕᐅᕙᒃᑐᓂ ᑕᓯᕐᓂ ᐅᕝᕙᓘᓐᓃᑦ ᓴᓗᒻᓴᖅᓴᖅᓯᒪᔪᒥᒃ ᐃᒥᕐᒥᒃ ᑯᕕᓯᕝᕕᐅᕙᒃᑐᓂ ᐅᔭᕋᖕᓂᐊᕐᕕᖕᒥ. 
· ᕿᙳᐊᓂ ᐃᒪᑦᑎᐊᕙᖕᓂ ᐃᖃᓗᐃᑦ ᖃᓄᐃᙱᑦᑎᐊᕐᓂᖏᑦ (MFWFH) ᐱᓕᕆᐊᖅ, ᐊᑐᖅᑕᐅᔪᖅ ᓈᒻᒪᒋᔭᐅᖁᓪᓗᒍ ᒪᓕᒃᑕᐅᔭᕆᐊᓕᒃ 48(ᐃ) ᐱᑕᖃᕆᐊᓕᒃ ᐊᑐᖅᖢᒍ ᓄᓇᕗᒻᒥ ᐊᕙᑎᓕᕆᔨᒃᑯᑦ ᑲᑎᒪᔨᖏᑦᑕ (NIRB) ᐅᔭᕋᖕᓂᐊᕈᓐᓇᐅᑎ ᓈᓴᐅᑖ 008, ᐱᖃᓯᐅᔾᔨᔪᖅ ᒪᑦᑎᑦᑕᕐᓂᕐᒥᒃ ᐃᖃᓗᖕᓂ, ᑐᒑᑦᓂ, ᐊᒻᒪ ᖁᕐᓗᖅᑐᖅ ᑰᖏᓐᓂ ᖃᐅᔨᓴᖅᐸᓪᓕᐊᖏᓐᓇᖅᑕᐅᖁᓪᓗᒋᑦ ᐃᖃᓗᐃᑦ ᓂᕿᖏᓐᓂ ᑭᓱᒃᓴᖅᑕᖃᕐᒪᖔᑦ ᐊᒻᒪᓗᑦᑕᐅᖅ ᐃᖃᓗᐃᑦ ᐊᕐᕌᒍᖏᑦ, ᐱᕈᖅᐸᓪᓕᐊᓂᖏᑦ, ᐃᕐᓂᐅᖃᑦᑕᕐᓂᖏᑦ, ᐆᒻᒪᕆᖕᓂᕐᒥᒃ ᑐᖅᑯᐃᓯᒪᓂᖏᑦ, ᐊᒻᒪ ᖃᓄᐃᓕᖓᓕᕐᓂᖏᓐᓄᑦ ᐱᓕᕆᔾᔪᓯᕐᓄᑦ.


ᑕᓰᑦ ᐊᒻᒪ ᐃᒫᓂ ᐆᒪᓂᖃᕐᕕᐅᔪᓂᒃ ᖃᐅᔨᓴᖅᐸᓪᓕᐊᖏᓐᓇᕐᓂᕐᒧᑦ ᐱᓕᕆᐊᖅ ᑐᕌᒐᖃᖅᑐᑦ ᐱᔭᕇᖅᑕᐅᖁᓪᓗᖏᑦ ᖃᐅᔨᓴᖅᐸᓪᓕᐊᖏᓐᓇᕐᓂᕐᒧᑦ ᐱᑕᖃᕆᐊᓖᑦ ᐃᒪᐅᑉ ᖃᓄᐃᑦᑑᓂᖓᓄᑦ ᐃᒪᖅᑯᖅᑐᓂᖓᓄᓪᓗ: ᖃᐅᔨᓴᖅᐸᓪᓕᐊᖏᓐᓇᕐᓂᖅ ᐃᒪᖅᑯᖅᑐᓂᖓᓂᒃ ᐊᒻᒪ ᐃᒪᐅᑉ ᖃᓄᐃᑦᑑᓂᖓᓂᒃ ᑕᓯᕐᓂ ᑰᖃᑦᑕᖅᑐᑦ ᐊᒻᒪ ᓯᓚᓗᒃᑳᖓᑦ ᑰᒡᕕᐅᓲᑦ ᐱᓕᕆᐊᒥ ᐱᖁᑎᕐᔪᐊᓂᑦ (ᓲᕐᓗ ᑕᓯᕐᓂᒃ ᐊᐅᓚᑦᑎᓂᕐᒧᑦ ᑕᓯᕋᓕᐊᑦ, ᐃᒪᖃᖅᑎᑕᐅᔪᑦ) ᑯᕕᓯᕝᕕᐅᔪᑦ ᐊᕙᑎᒥ; ᖃᐅᔨᓴᖅᐸᓪᓕᐊᖏᓐᓇᕐᓂᖅ ᐃᒪᖅᑯᖅᑐᓂᖓᓂᒃ ᐊᒻᒪ ᐃᒪᐅᑉ ᖃᓄᐃᑦᑑᓂᖓᓂᒃ ᓇᓕᐊᖕᓂᓪᓚᑦᑖᖅ ᑕᓯᕐᓂ ᑰᒡᕕᐅᕙᒃᑐᓂ ᐱᓕᕆᕝᕕᐅᔪᒥ; ᖃᐅᔨᓴᖅᐸᓪᓕᐊᖏᓇᕐᓂᖅ ᐃᒪᐅᑉ ᖃᓄᐃᑦᑑᓂᖓᓂᒃ ᑕᓯᕐᓂ ᑰᒡᕕᐅᕙᒃᑐᓂ ᑐᐊᐸᒃᑕᕐᕕᐅᔪᓂ; ᐊᒻᒪ ᖃᐅᔨᓴᖅᐸᓪᓕᐊᖏᓐᓇᕐᓂᖅ ᑕᓰᑦ ᐃᒪᖅᑯᖅᑐᓂᖏᓐᓂ ᐃᒪᐃᔭᖅᑕᐅᔪᑦ ᐊᖏᖅᑕᐅᓯᒪᔪᓂ ᐃᒪᖃᕐᕕᐅᔪᓂ. 

ᖄᒃᑲᓐᓂᐊᒍᑦ ᐱᒋᐊᕈᑕᐅᔪᑦ ᖃᐅᔨᓴᕈᑎᓄᑦ ᖃᐅᔨᓴᕈᑏᑦ ᐱᓕᕆᐊᖑᓚᐅᕐᒥᔪᑦ ᐅᔭᕋᖕᓂᐊᒐᒃᓴᖅ 2 ᐊᒻᒪ 3-ᒥ, ᐱᖃᓯᐅᑎᓪᓗᒋᑦ ᑲᑎᑕᐅᓂᖏᑦ ᐃᒪᐅᑉ ᖃᓄᐃᑦᑑᓂᖓᓄᑦ, ᐃᓱᕐᓂᐅᑉ ᖃᓄᐃᑦᑑᓂᖓᓄᑦ ᐊᒻᒪᓗ/ᐅᕝᕙᓘᓐᓃᑦ ᐆᒪᓂᖃᖅᑐᑦ, ᐊᒃᑐᐊᔪᑦ ᐸᕐᓇᒃᑕᐅᓯᒪᔪᓄᑦ ᓯᕗᓂᒃᓴᒥ ᐊᖏᒡᓕᒋᐊᖅᑕᐅᓂᒃᓴᖓᓄᑦ ᐅᔭᕋᖕᓂᐊᕐᓂᐅᑉ ᐊᐅᓚᓂᖓ ᐅᔭᕋᖕᓂᐊᒐᒃᓴᖅ 2 ᐊᒻᒪ 3-ᒧᑦ. 

